سلسة جبال الكارپات (Munții Carpați) هى سلسة جبال فى شرق اوروبا بتمتد فى 7 دول اوروبيه بتبتدى فى (براتيسلافا) سلوفاكيا و بتعدى على بولاندا و تشيكيا و اوكرانيا و المجر و صيربيا و بتنتهى عند (اورشوفا) رومانيا عند نهر الدانوب، على شكل هلال طوله 1,500 كيلو متر و بتربط بين جبال الالب فى وسط اوروبا و جبال البالكان فى جنوبها. جبال الكاربات مشهوره بالمنتجعات السياحيه و الرياضات الشتويه و بينبع منها انهار كتير اهمها نهر الدنيستير و نهر الفيستيولا و مصدر مهم للمعادن زى الدهب و الفضه و الرصاص و الحديد و كمان فيها غابات الصنوبر و البلوط و الزان و فيها تنوع كبير للحيوانات من اول الدببه و الديابه و القطط البريه و الغزلان. اكبر جزء من جبال الكاربات موجود فى رومانيا و بيتقال عليها الكاربات الرومانيه (رومانى: Carpaţii României). حوالى 55.2% من جبال الكاربات موجود فى رومانيا و 47.4% من اراضى رومانيا بتقع ضمن سلسلة جبال الكاربات. الرومانيين بيقسمو الكاربات فى بلدهم لتلات مجموعات:الكاربات الجنوبيه ، الكاربات الغربيه و الكاربات الشرقيه. جبال الكاربات فى سلوڤاكيا بحيرة بوكورا بين جبال الكاربات فى رومانيا پانوراما جبال تاترا جبال الكاربات الغربيه الداخليه فى پولندا قمة هوفيرلا فى اوكرانيا فيه فايلات فى تصانيف ويكيميديا كومونز عن: كاربات ↑ https://encyklopedia.pwn.pl/haslo/Karpaty;3920698.html ↑   استشهاد فارغ (مساعدة)